شەفەق نیوز/ دەسەی تەندروسی نیشتمانی وڵات چین، ئمڕوو پەنجشەممە، ٢١٤٣٩ تویشهاتن نوو وە ڤایرۆس کۆڕۆنا وەماوەی ٢٤ ساعەت گوزەشتە توومار کرد، ک ٤٠٧٩ بیمار لەلیان نشانەیل بیماریەگە وەپیان دیار بوی، و ١٧٣٦٠ وەبی نشانە.
وە دراوردن ئەو بیمارەیلە ک لە دەیشت چین هاتنە، وڵاتەگە ٢١١٦٥ تویشهاتن ناوخوەیی نوو وە ڤایرۆس کۆڕۆنا توومار کردیە.
هەکاتی دویەکە، ئمڕوییش وڵات چین هویچ  مردن نوویگ وە پەتاگە توومار نەکرد ، تا ئامارەگە جویر خوەی لەپای ٥٢٣٥ مردگ بمینێد.
